| Thursday, 3 November 2016 |
Penyampau Lima Kilo Minyak Makai Kena Sebilik Sebulan
Enda ga kelalu enti meda belanja sida ka ngena minyak makai kena berapi. Nunda ka iya ka udah servei ba sebelah pasar, mayuh sida ngena penyampau enda lebih ari lima kilo aja minyak makai sebulan.
Amat ga, enti bala ba kampung mayuh agi makai ka utai di rebus. Bala sida iban tau agi kurang ngena minyak makai laban suka agik makai utai di tunu enggau rebus baka pansuh. Niki pan rega minyak makai nadai ga ngasuh belanja kelalu besai.
Tang diatu kelalu balat sida ka mantai rega barang niki baka minyak makai baka bala rayat tu ka makai minyak belama. Bisi ga madah, rega minyak niki lalu nyusah ka idup rayat. Kelalu pandak pikir enti suka nunda jaku selubu ngapa.
Tau pikir manah gi ari ka nunda jaku bansanya. Nyamai pikir baka ni ka ngiga ulih lebih dalam idup ari duduk lungau nitih jaku selubu ngapa. Iya ka bekebun tambah agi utai ke tanam. Iya ka nupik manuk tau besai ka agi langkau manuk.
Pengawa bakanya tau agi dikerja ari merning jaku sengapa ba media sosial. Ngiga duit lebih anang kelalu dinga jaku lebih. Adu pengidup manah-manah ngasuh ngemansang ekonomi diri empu engga bala sebilik.-Sarawakiana
eng_Latn zsm_Latn bjn_Latn bjn_Latn bjn_Latn bjn_Latn bjn_Latn